DAII เทรดวันแรกคึกคัก สูงกว่า IPO 150%
DAII เทรดวันแรกคึกคัก ณ เวลา 10.04 น. ราคาหุ้นอยู่ที่ 10 บ. เพิ่มขึ้น 6 บ. หรือ 150% จากราคาขาย IPO ที่ 4 บ. มูลค่าซื้อขายที่ 345.16 ลบ.
23 ก.ค. 2558

ผู้สื่อข่าวรายงานว่า ราคาหุ้นบริษัท ไดอิ กรุ๊ป จำกัด (มหาชน) หรือ DAII เปิดเทรดวันแรก ณ เวลา 10.04 น. มาที่ 10 บาท เพิ่มขึ้น 6 บาท หรือ 150% จากราคาขาย IPO ที่ 4 บาท มูลค่าซื้อขายที่ 345.16ล้านบาท ขณะที่ดัชนีตลาดหุ้นไทยโดยรวมบวก 0.07%
ทั้งนี้ DAII เทรดวันแรกในตลาดหลักทรัพย์ เอ็ม เอ ไอ (mai) กลุ่มอุตสาหกรรมอสังหาริมทรัพย์และก่อสร้าง โดยบริษัทดำเนินธุรกิจผลิตและจำหน่ายผลิตภัณฑ์รั้วสำเร็จรูป “เฟนเซอร์” และ “นิวโว” กว่า 20 ปี เป็นผู้นำธุรกิจรั้วสำเร็จรูป และยังดำเนินธุรกิจรับสร้างบ้านกึ่งสำเร็จรูปและบ้านสำเร็จรูป”คิวเซฟ ไดมอนด์” และ”กินซ่าโฮม”และธุรกิจจำหน่ายพร้อมติดตั้งประตูและหน้าต่างอลูมิเนียมสำเร็จรูป “เอเทค”
ขณะที่ DAII และบริษัทย่อย ประกาศผลการดำเนินงานงวดไตรมาส 1/58 มีกำไรสุทธิ 7.15 ล้านบาท กำไรสุทธิต่อหุ้น 0.07 บาท ลดลงเมื่อเทียบกับช่วงเดียวกันของปีก่อนที่มีกำไรสุทธิ 8.39 ล้านบาท กำไรสุทธิต่อหุ้น 0.09 บาท